ΓΡΑΠΤΗ ΕΡΩΤΗΣΗ E-1243/96 υποβολή: Amedeo Amadeo (NI) προς την Επιτροπή (23 Μαΐου 1996)

Θέμα: KOA - Oπωροκηπευτικά

O πέμτος τίτλος της πρότασης κανονισμού ΚΟΑ/Οπωροκηπευτικά (COM(95) 434 τελικό ((ΕΕ C 52 της 21.2.1996, σελ. 1)) επιφέρει μία μόνο προσθήκη στον κανονισμό ΕΟΚ αριθ. 3290/94. Η παράγραφος 2 του άρθρου 31 συμπληρώνεται με τη δυνατότητα για ορισμένα προϊόντα που προορίζονται για μεταποίηση τα οποία εισέρχονται στην Κοινότητα συνοδευόμενα από τιμολόγιο, να επαληθεύεται η τιμή εισόδου με μια διαδικασία διαφορετική από τον προσδιορισμό της κατ'αποκοπή τιμής στην εισαγωγή.

Προκειμένου να αποφευχθεί η πρόκληση αρνητικών συνεπειών σε σχέση με τις συναλλαγές με τρίτες χώρες ζητείται από την Επιτροπή:

1. ένας αποτελεσματικός και σαφής έλεγχος της τιμής εισόδου 7

2. ένας ποιοτικός έλεγχος και διάδοση των πληροφοριών για τις χρησιποιούμενες μεθόδους παραγωγής και συντήρησης 7

3. μια σήμανση των προϊόντων υπό τους ιδίους όρους που προβλέπονται για ανάλογα προϊόντα στην Ευρωπαϊκή Ένωση.

Απάντηση του κ. Fischler εξ ονόματος της Επιτροπής (24 Ιουνίου 1996)

Το σχέδιο μεταρρύθμισης της κοινής οργάνωσης αγοράς στον τομέα των οπωροκηπευτικών προβλέπει, για τα εισαγόμενα προϊόντα που προορίζονται για μεταποίηση, την επαλήθευση της τιμής τους σύμφωνα με ειδικές διαδικασίες, οι οποίες μπορούν να διαφέρουν από αυτές που χρησιμοποιούνται για προϊόντα που προορίζονται για κατανάλωση σε νωπή κατάσταση. Ειδικότερα, η δασμολογική κατάταξη των οπωροκηπευτικών αυτών μπορεί να πραγματοποιηθεί με βάση ένα μηχανισμό απευθείας διαπίστωσης των τιμών, χωρίς τη χρησιμοποίηση της κατ'αποκοπήν αξίας κατά την εισαγωγή.

Ο έλεγχος της τιμής κατά την εισαγωγή πραγματοποιείται σύμφωνα με τις υπάρχουσες τελωνειακές διαδιακασίες. Πράγματι, κατά τον καθορισμό μειωμένων τιμών εισόδου (κανονισμοί (ΕΚ) αριθ. 1306/95 ((ΕΕ αριθ. L 126 της 09.06.1995 )) και αριθ. 1740/95 ((ΕΕ αριθ. L 167 της 18.07.1995 ))) για τα βύσσινα και τα αγγούρια που προορίζονται για μεταποίηση, η Επιτροπή προέβλεψε τη χρησιμοποίηση των διαδικασιών ελέγχου που προβλέπονται για ειδικούς προορισμούς στα άρθρα 291 και επόμενα του κανονισμού (ΕΟΚ) αριθ. 2454/93 ((ΕΕ αριθ. L 253 της 11.10.1993 )) για τη θέσπιση ορισμένων διατάξεων εφαρμογής του κανονισμού (ΕΟΚ) 2913/92 ((ΕΕ αριθ. L 302 της 19.10.1992 )) του Συμβουλίου περί θεσπίσεως του κοινοτικού τελωνειακού κώδικα.

Επιπλέον, τα εισαγόμενα οπωροκηπευτικά που προορίζονται για μεταποίηση στην Κοινότητα πρέπει να συνοδεύονται, πριν από τη θέση τους σε ελεύθερη κυκλοφορία, από πιστοποιητικό βιομηχανικού προορισμού που προβλέπεται στον κανονισμό (ΕΟΚ) 2251/92 ((ΕΕ αριθ. L 219 της 04.08.1992 )). Η εν λόγω υποχρέωση επιβάλλεται επίσης για τα κοινοτικά προϊόντα.

Για τα προϊόντα αυτά, η κοινοτική νομοθεσία δεν καθιστά υποχρεωτική την ένδειξη σχετικά με τις μεθόδους παραγωγής και αποθεματοποίησης 7 εξάλλου, η εν λόγω νομοθεσία δεν προβλέπει επίσης ειδική σήμανση για τα οπωροκηπευτικά που προορίζονται για μεταποίηση.

Ωστόσο, για τα προϊόντα που παράγονται σύμφωνα με τον βιολογικό τρόπο παραγωγής και τα οποία εισάγονται στην Κοινότητα στο πλαίσιο της διαδικασίας του άρθρου 11 παράγραφος 1 του κανονισμού (ΕΟΚ) αριθ. 2092/91 ((ΕΕ αριθ. L 198 της 22.07.1991 )), απαιτείται πιστοποιητικό το οποίο αναφέρεται στον εν λόγω τρόπο παραγωγής.